62023TJ0030_INF
Решение на Общия съд (седми разширен състав) от 22 януари 2025 г. —Fly PersiaиBarmodeh/EUIPO — Dubai Aviation (flyPersia)
(Дело T‑30/23)
„Марка на Европейския съюз — Производство по възражение — Заявка за фигуративна марка на Европейския съюз „flyPersia“ — По-ранна фигуративна марка на Европейския съюз „flydubai“ — Относително основание за отказ — Вероятност от объркване — Член 8, параграф 1, буква б) от Регламент (ЕС) 2017/1001“
1.
Марка на Европейския съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Критерии за преценка
(Регламент 2017/1001 на Европейския парламент и на Съвета, член 8, параграф 1, буква б)
(вж. т. 14 и 65)
2.
Марка на Европейския съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Сходство между разглежданите марки — Критерии за преценка — Комбинирана марка — Определяне на доминиращата съставна част или доминиращите съставни части
(Регламент 2017/1001 на Европейския парламент и на Съвета, член 8, параграф 1, буква б)
(вж. т. 18, 23 и 24)
3.
Марка на Европейския съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Слаб отличителен характер на по-ранната марка — Последици
(Регламент 2017/1001 на Европейския парламент и на Съвета, член 8, параграф 1, буква б)
(вж. т. 66)
4.
Марка на Европейския съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Фигуративни марки „flyPersia“ и „flydubai“
(Регламент 2017/1001 на Европейския парламент и на Съвета, член 8, параграф 1, буква б)
(вж. т. 71—76)
5.
Марка на Европейския съюз — Производство по обжалване — Обжалване пред съда на Съюза — Компетентност на Общия съд — Задължително разпореждане, отправено до Службата — Изключване
(Регламент 2017/1001 на Европейския парламент и на Съвета, член 72, параграф 6)
(вж. т. 80)
Диспозитив
1)
Отменя решението на четвърти апелативен състав на Службата на Европейския съюз за интелектуална собственост (EUIPO) от 24 ноември 2022 г. (преписка R 1723/2021‑4).
2)
Отхвърля жалбата в останалата ѝ част.
3)
Осъжда EUIPO да заплати съдебните разноски, включително необходимите разходи, направени от Fly Persia IKE и г‑н Ali Barmodeh за целите на производството пред апелативния състав на EUIPO.